OpenLLM-France/wikimedia huggingface dataset:
# Microtelèfon

En un telèfon, el microtelèfon és un dispositiu on van instal·lats un micròfon i un auricular, que l'usuari sostén entre l'orella i la boca per poder parlar per un extrem i escoltar el so de la línia per l'altre extrem. Els microtelèfons d'avui dia generalment comprenen tant l'auricular com el micròfon i, alguns models fins i tot el disc de marcar. En els primers telèfons, en canvi, el micròfon estava muntat directament sobre el propi telèfon, que sovint es fixava a la paret a una altura convenient per poder parlar, o estava a l'extrem superior d'una mena de canelobre. Els auriculars dels telèfons rebien el nom de receptors, un terme que s'aplica sovint als microtelèfons d'avui dia.

## Evolució

Fins a l'adveniment del telèfon sense fils, el microtelèfon normalment estava connectat a la unitat base, mitjançant un cable bastant flexible (els més moderns són de tipus helicoidal).
En el cas d'un telèfon mòbil antic, la unitat sencera és un transceptor de ràdio que es comunica amb la xarxa cel·lular través d'un repetidor que actua com a estació base exterior. Alguns telèfons mòbils antics instal·lats en cotxes, camions i autobusos semblaven un telèfon de la llar, excepte que la seva base estava generalment fixada a l'interior del vehicle.

## Galeria

| Microtelèfon Ericofon. | Microtelèfon Ericsson. | Microtelèfon francès de paret. | Secció d'Ericofon. |

## Referències

* ↑ microtelèfon a Optimot
* ↑ «Microtelèfon». Gran Enciclopèdia Catalana. Barcelona: Grup Enciclopèdia Catalana.
* 1 2 Lindholm, Christian; Keinonen, Turkka; Kiljander, Harri. Mobile Usability: How Nokia Changed the Face of the Mobile Phone: How Nokia Changed the Face of the Mobile Phone (en anglès). McGraw Hill Professional, 2003-06-22. ISBN 9780071429108.

## Vegeu també

* disc de marcar
* Videòfon
* Videoporter

## Enllaços externs

* Phone-history Arxivat 2016-03-08 a Wayback Machine.
# Gallina Blanca

Gallina Blanca és una multinacional del sector alimentari d'origen català que té com a productes estrella l'Avecrem i la família de pastes El Pavo.
Fou fundada l'any 1937 per Lluís Carulla a Barcelona. Carulla i la seva esposa, Maria Font, iniciaren la producció en una fàbrica situada al passeig de Gràcia. En un principi es va anomenar Gallina d'Or i tenia un únic producte, molt revolucionari per l'època: les pastilles de brou concentrat Avecrem, fets amb carn de l'Argentina, llegums i verdures. El mateix any, l'empresa adoptà el nom de Gallina Blanca i de bon principi ja es destacà per un concepte innovador de la publicitat, com el concert del tenor Emili Vendrell, patrocinat per Gallina Blanca i radiat conjuntament per Ràdio Barcelona i Ràdio Associació de Catalunya el 5 de desembre de 1937.
Passada la guerra civil, Gallina Blanca inicià un procés d'expansió i diversificació de productes, entre els quals hi ha les populars sopes deshidratades. El 1953, Gallina Blanca començà a comercialitzar els daus de brou amb una marca que faria fortuna: Avecrem. El 1979 l'empresa es va obrir al mercat exterior, en més de 70 països dels quatre continents.

## Referències

* 1 2 3 Brotons, Ròmul. El triomf de la imaginació, 60 invents que han canviat el món (o gairebé). Barcelona: Albertí Editor, 2010, p. 28. ISBN 978-84-7246088-1. Arxivat 2014-10-06 a Wayback Machine.

## Enllaços externs

* Gallina Blanca
# Tekne

La tekne, teknè, tekhne o tekhnè (en grec τέχνη) designa la «producció» o «fabricació material», l'acció eficaç, a l'antiga Grècia. S'oposa a la praxis d'Aristòtil, que és l'esfera de l'acció pròpiament dita. Els antics grecs diferenciaven la ciència de la tekne: la ciència pertany a l'àmbit de la raó, la tekne al de l'enteniment, en el sentit de coneixement. Mitjançant la tekne és possible transformar allò natural en artificial. El seu concepte d'artificial incloïa allò artístic.
A l'edat mitjana la noció de tekne fou represa, però no considerada com un coneixement superior. S'interessava pel «com» i s'ensenyava a les escoles. L'altra part del coneixement, l'episteme, s'ocupava del «per què»; era el coneixement superior, i s'ensenyava als studia humanitatis.

## Referències

* ↑ Heidegger, 1993.
* ↑ González Gallego, 2004, p. 4.
* ↑ Páez Casadiegos, 2013.
* ↑ Giordano, 2007, p. 1.

## Bibliografia

* Giordano, James «Techniques, Technology and Tekne: The Ethical Use of Guidelines in the Practice of Interventional Pain Management» (PDF) (en anglès). , 10, 2007. ISSN: 1533-3159 [Consulta: 19 gener 2017].
* González Gallego, Agustín. «El hombre y la técnica» (PDF), 2004. [Consulta: 19 gener 2017].
* Heidegger, M. «Téchne -Una investigación del significado de téchne» (PDF), 1993. Arxivat de l'original el 2017-01-31. [Consulta: 19 gener 2017].
* Páez Casadiegos, Yidy. Phýsis, téchne, episteme: Una aproximación hermenéutica. Universidad del Norte, 2013 [Consulta: 19 gener 2017].
# Fire Emblem Heroes

Fire Emblem Heroes és un videojoc de rol tàctic freemium de la sèrie Fire Emblem desenvolupat per Intelligent Systems i publicat per Nintendo per a dispositius iOS i Android. Considerant un spin-off mòbil de la saga, va sortir mundialment el 2 de febrer de 2017.

## Jugabilitat

Començant amb un mapa quadriculat que mesura 8 x 6, els jugadors han d'anar convocant personatges de la saga Fire Emblem per atacar als enemics contraris. Hi ha centenars d'herois.
La moneda utilitzada a Fire Emblem Heroes són orbes, que poden reomplir la stamina del jugador o utilitzar-se per adquirir herois. Les missions poden costar més que un stamina per jugar mentre que aquesta va recuperant-se un cop cada cinc minuts d'un total de 99. Els orbes es poden aconseguir completant activitats dins el joc o amb diners reals.
Com amb el seu anterior joc de mòbil, Super Mario Run, Heroes necessita connexió permanent a internet per jugar.

## Desenvolupament

El joc va ser anunciat per primer cop per Nintendo l'abril del 2016, juntament amb una aplicació per a mòbils de la sèrie Animal Crossing, originalment planejada per estrenar-se aquell any. El títol del joc i detalls sobre la jugabilitat van ser revelats més tard en una conferència especial Nintendo Direct sobre Fire Emblem realitzada a finals de gener de 2017. Just després, Nintendo va iniciar una promoció online de "triar la teva llegenda", on els jugadors podien votar diversos personatges de la sèrie per ser inclosos a Heroes. El joc va sortir a tot el món (concretament a 39 països) als dispositius iOS i Android el 2 de febrer de 2017.

## Freqüència de Invocació

En el apartat de invocar, tenim el "banners" que cadascun no comparteixen la mateixa freqüència de invocació, aquesta freqüència de invocació:
* 3% per 5-estrelles (preferents)
* 3% per 5-estrelles
* 58% per 4-estrelles
* 36% per 3-estrelles

## Referències

* 1 2 3 4 «Fire Emblem Heroes Announced for Mobile». IGN. Ziff Davis, 18-01-2017 [Consulta: 18 gener 2017].
* 1 2 3 «Nintendo’s Fire Emblem Heroes is a complex strategy game with a free-to-play twist». The Verge, 31-01-2017 [Consulta: 31 gener 2017].
* ↑ «Fire Emblem and Animal Crossing are coming to mobile devices». Vox Media, 27-04-2016. Arxivat de l'original el 27 abril 2016. [Consulta: 27 abril 2016].
* ↑ Seedhouse, Alex. «Fire Emblem Heroes Will Launch In 39 Countries», 22-01-2017. [Consulta: 2 febrer 2017].
# Doloncs

Els doloncs o dolonques (en llatí doloncae o dolonci, en grec antic Δόλογκοι)) eren una tribu tràcia, que segons sembla formava part del grup dels bitinis, diu Plini el Vell.

## Notes

* ↑ Segons el Diccionari Grec-Català, p. 550

## Referències

* ↑ Smith, William (ed.). «Doloncae». Dictionary of Greek and Roman Geography (1854). [Consulta: 20 gener 2021].
# Microtheoris

Microtheoris és un gènere d'arnes de la família Crambidae.

## Taxonomia

* Microtheoris ophionalis (Walker, 1859)
* Microtheoris vibicalis (Zeller, 1873)

## Espècies antigues

* Microtheoris sesquialteralis (Zeller, 1873)

## Referències

* ↑ «GlobIZ search». Global Information System on Pyraloidea. [Consulta: 13 juliol 2019].
# Tekna (Marroc)

Tekna (en àrab ثكنة, Takna; en amazic ⵜⴽⵏⴰ) és una comuna rural de la província de Sidi Kacem, a la regió de Rabat-Salé-Kenitra, al Marroc. Segons el cens de 2014 tenia una població total de 7.068 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Donald Watson

Donald Watson (2 de setembre de 1910 - Keswick, 16 de novembre de 2005); va ser fundador de la Vegan Society i inventor de la paraula 'vegà'. Va néixer a Mexborough, un poble miner a Yorkshire del Sud (Anglaterra), en una família en la qual tots menjaven carn.
El seu viatge cap al veganisme, una filosofia i estil de vida basada en el respecte als animals, va començar quan ell era molt jove, a la granja del seu oncle George, sobre això ell diu:
| « | ""Un dels meus records més primerencs és el de les vacances a la granja del meu oncle George on vivia envoltat d'animals interessants. Tots ells "donaven" alguna cosa: el cavall de la granja estirava l'arada, el cavall més petit estirava el carro, les vaques "donaven" llet, les gallines "donaven" ous i el gall era un "despertador" molt útil; no m'adonava en aquell moment que també tenia una altra funció. L'ovella "donava" llana. Mai no podia comprendre què "donaven" els porcs però semblaven criatures tan amistoses... sempre alegres de veure'm. Llavors, va arribar el dia en què un dels porcs va ser assassinat: encara tinc records vívids de tot el procés -incloent els crits. Sens dubte... vaig decidir que les granges -i els oncles- havien de ser reavaluats: la idíl·lica escena no va ser cap altra cosa que mort en cadena, on els dies de cada criatura eren numerats en el moment en què deixaven de ser estris per als éssers humans. "" | » |
| — Donald Watson, |||
Es va fer vegetarià l'any nou de 1924.
El novembre de 1944 ell i uns altres sis amics van fundar la primera societat vegana del món, la Vegan Society. L'objectiu principal era diferenciar-se dels vegetarians, que en realitat haurien de ser cridats "ovo-lacto-vegetarians" a causa del seu consum d'ous i lactis, i al qual el vegetarianisme és una dieta que pot ser seguida sense un motiu ètic cap als animals, podent vestir un vegetarià pells, assistir a espectacles amb animals, etc. sense ser per això menys vegetarià. L'etimologia de la paraula "veganisme" prové del terme anglès vegan, que al seu torn deriva de VEGetariAN (utilitzant les tres primeres i les dues últimes lletres).
Donald Watson va definir el veganisme de la següent manera:
| « | "El veganisme és una filosofia de vida que exclou totes les formes d'explotació i crueltat cap al regne animal i inclou una reverència a la vida. A la pràctica s'aplica seguint una dieta vegetariana pura i anima l'ús d'alternatives per a totes les matèries derivades parcialment o totalment d'animals." | » |
| — Donald Watson |||
A l'edat de 95 anys, durant la tarda del 16 de novembre de 2005, Watson va morir a la seva casa al nord d'Anglaterra.

## Referències

* ↑ Donald Watson - Vegan Society Founder
* ↑ Obituary: Donald Watson 18/11/2005 BBC (anglès)
# Llac Becharof

El Llac Becharof és un llac de 60 km de longitud que es troba a la península d'Alaska, uns 37 km al sud-est d'Egegik, a la serralada Aleutiana. El llac Becharof és el segon llac més gran d'Alaska, després del llac Iliamna, i el catorzè dels Estats Units. Va ser batejat el 1868 pel naturalista W. H. Dall.

## Història

El navegant rus Dmitri Botxarov, de l'Armada Imperial Russa, explorà l'illa de Kodiak el 1788. El 1791 va tornar a Alaska i a finals de la primavera d'aquell mateix any el director en cap de la Companyia Xélikhov-Gólikov a l'Amèrica russa, Aleksandr Baranov, va ordenar-li emprendre una exploració de la costa nord-oest de la península d'Alaska, des del seu extrem sud fins a la badia de Bristol. Les ordres el van dur a buscar un pas a través de la península per arribar a prop de Kodiak.
Va partir d'Unalaska, en petits bots de pell, i una tripulació formada per entre 20 i 30 homes que van navegar i remar tot seguint la costa nord-oest de la península d'Alaska fins a la badia de Bristol. Un cop allí, i a través del riu Egegik, va arribar fins a un gran llac interior que posteriorment duria el seu nom, tot i que modificat a partir de la pronúncia americana. L'estiu de 1791 va fer una primera exploració del llac, la qual li va permetre passar fins al Pacífic i continuar fins a Kodiak, on va informar de les seves descobertes a Baranov.
El Departament d'Hidrològia de Rússia va publicar el nom "Oz(ero) Ugashek" en el mapa 1455 de 1852.
La compra d'Alaska de 1867 va transferí el territori de l'Imperi Rus als Estats Units d'Amèrica. El naturalista William Healey Dall de la Smithsonian Institution, posteriorment Auxiliar Interí del United States Coast Survey, va batejar el llac el 1868.

## Referències

* 1 2 «Profile of the People and Land of the United States» (HTML). US Department of Interior, National Atlas of the United States. Arxivat de l'original el 2012-09-15. [Consulta: 30 desembre 2010].
* 1 2 1398817 U.S. Geological Survey Geographic Names Information System: Llac Becharof (en anglès)
* ↑ Russians in Alaska per Lydia T. Black, University of Alaska Press 2004, pàg. 113.
* ↑ Lord of Alaska - The Story of Baranov and the Russian Adventure per Hector Chevigny, Binfords & Mort, Portland OR, 1942, pàg. 46.

## Enllaços externs

* Becharof National Wildlife Refuge Arxivat 2009-05-08 a Wayback Machine. (anglès)
# Kubatxis

Els kubatxis (rus: Кубачинцыkubatxintsi) són una ètnia del Caucas oriental que s'anomenen a si mateixos urbughs o urbugans, que habiten l'aul de Kubatxi al districte (rayon) de Dakhadaev, al Daguestan. Modernament són considerats una subdivisió dels dargins. Al cens de 1926 es van declarar ètnicament kubatxis 2.322 persones. No hi estadístiques modernes però serien uns deu mil.
Ja se'ls esmenta al segle x, a les fonts àrabs de Bab al-Awad (Derbent). Mantingueren una societat patrimonial amb clans, però van restar lliures pagant únicament tribut al shamkal dels Kazi Kumukh, fins al segle xiv, i després al utsmiat dels Kaytak (segles XV i XVI). Es van fer musulmans al segle xii al mateix temps que els dargins. El seu aul era part de la societat lliure de Gapsh, subdivisió dels Utsmi-Dargwa, la federació de Dergins. Foren famosos com artesans d l'or, plata i armes de qualitat especialment punyals, sabres i cotes de malles i per això els àrabs i perses els van anomenar com "zirihgaran" (fabricants de cotes de malles).
La seva llengua és el kubatxi. La seva religió és musulmana sunnita de l'escola xafiïte.

## Bibliografia

F. Geiger, Peoples and languages of the Caucasus, La Haia 1959.
# Mauricie

Mauricie és una regió administrativa de la província canadenca del Quebec, situada a la confluència dels rius Sant Llorenç i Saint-Maurice. La regió està dividida en 3 municipalitats regionals de comtat (MRC) i 47 municipalitats.

## Enllaços externs

* Portal regional de Mauricie Arxivat 2007-04-28 a Wayback Machine. (francès)
# Grau de Queralt

El Grau de Queralt és un grau de muntanya situat a 1.700 msnm, al terme municipal de Coll de Nargó, de l'Alt Urgell.
És a l'extrem de llevant de la Serra de Carreu, al capdamunt -nord-oest- de la Cantalera; també queda al nord de la Mata de la Torre i al sud-est del Cap de Plan-de-riba.
Per aquest pas circulava un dels camins de muntanya que travessaven la Serra de Carreu, entre Abella de la Conca i Carreu. Una part d'aquest camí es conserva pel vessant septentrional del Grau de Queralt: el Camí del Grau. El Grau de Queralt és una de les referències de les rutes de senderisme que discorren per la Serra de Carreu, principalment enllaçant el poble de Bóixols amb la vall de Carreu.

## Etimologia

Es tracta d'un topònim descriptiu: “grau” és un dels equivalents de “pas” o “collada” que indica accedir a un nivell superior; és la mateixa arrel que “graó”. Quer és un mot preromà que significa “roca”, al qual s'afegeix l'adjectiu “alt”. És, per tant, el “pas de la roca alta”.

## Referències

* ↑ Pàgina web de senderisme de Toni Planas

## Enllaços externs

* El Grau de Queralt en el seu entorn, a l'Institut Cartogràfic de Catalunya
# Tekokota

Tekokota és un atol de les Tuamotu, a la Polinèsia Francesa. Està situat gairebé al mateix centre de l'arxipèlag, a 22 km al nord-est d'Hikueru, i pertany a la comuna d'Hikueru.

## Geografia

Amb una superfície total de només 2,1 km² (1 km² emergit i 1,1 km² d'esculls) és un dels atols més petits de l'arxipèlag. La llacuna interior de 5,1 km² té un pas navegable a l'oceà.
És deshabitada i visitada ocasionalment per la pesca i la recol·lecció de copra. No disposa d'infraestructures.

## Història

Va ser descobert, el 1774, per l'anglès James Cook. L'any següent, José de Andía el va anomenar Los Mártires, i Domingo Bonaechea, Isla del Peligro.

## Referències

* ↑ Dades de l'Institut de recherche pour le développement Arxivat 2012-07-28 at Archive.is
# Firth (Idaho)

Firth és una població dels Estats Units a l'estat d'Idaho. Segons el cens del 2000 tenia 408 habitants.

## Demografia

Segons el cens del 2000, Firth tenia 408 habitants, 142 habitatges, i 100 famílies. La densitat de població era de 829,1 habitants/km².
Dels 142 habitatges en un 42,3% hi vivien nens de menys de 18 anys, en un 59,9% hi vivien parelles casades, en un 8,5% dones solteres, i en un 28,9% no eren unitats familiars. En el 26,8% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 3,48.
Per edats la població es repartia de la següent manera: un 33,3% tenia menys de 18 anys, un 9,1% entre 18 i 24, un 25,2% entre 25 i 44, un 19,6% de 45 a 60 i un 12,7% 65 anys o més.
L'edat mediana era de 32 anys. Per cada 100 dones de 18 o més anys hi havia 100 homes.
La renda mediana per habitatge era de 23.239 $ i la renda mediana per família de 27.500 $. Els homes tenien una renda mediana de 27.292 $ mentre que les dones 17.917 $. La renda per capita de la població era de 10.458 $. Aproximadament el 20% de les famílies i el 25,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Firth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Firth». American Fact Finder. Oficina del Cens dels Estats Units, 12-01-2010.
# El Aljarafe

El Aljarafe és una comarca situada en la província de Sevilla, a Andalusia. Limita al nord amb la Sierra Norte de Sevilla, a l'est amb la Comarca Metropolitana de Sevilla, al sud amb la Costa Noroeste de Cádiz i a l'oest amb la província de Huelva. El seu nom procedeix de l'àrab que significava alturó o elevació (الارتفا Al Xaraf).

## Història

La cultura aljarafenya més antiga és la dels Tartessos el llegat dels quals més famós és el tresor del Carambolo, trobat en el lloc del mateix nom proper a Castilleja de la Cuesta pertanyent al municipi de Camas. Els conquistadors romans van anomenar Vergetum (vergel) a aquestes terres, que exportaven vi i oli a Roma i altres ciutats de l'Imperi. D'aquesta època es conserva el pont romà d'Aznalcázar i alguns mosaics a Castilleja del Campo.
Durant l'època musulmana va arribar un gran desenvolupament socieconòmic, d'aquesta època es conserven nombrosos vestigis com les torres d'Olivares i Albaida del Aljarafe i nombroses mesquites convertides posteriorment en temples cristians.

## El Aljarafe avui

En menys de 20 anys, el Aljarafe ha passat a ser una conurbació de més de 275.000 habitants, una ciutat dintre de la major aglomeració urbana del sud d'Espanya, Sevilla i la seva àrea metropolitana.
L'origen d'aquest creixement esclata en els anys 1940, quan ciutadans de classe alta de la capital hispalesa van decidir tenir les seves residències en l'afores de la gran ciutat, allunyades de l'aclaparament d'una urbs. Avui dia Aljarafe supera els 275.000 habitants, població superior a moltes de les capitals de província espanyoles. Aquest ràpid creixement ha portat amb si problemes la necessitat de crear nous col·legis, centres de salut, hospitals, i especialment problemes de trànsit a causa del gran nombre de residents que han de desplaçar-se diàriament a la capital per motius de treball.
El pronòstic de futur és similar a un Aljarafe amb mig milió d'habitants en un màxim d'una dècada, en una àrea metropolitana que poc li quedés per a fregar els dos milions d'habitants. Actualment Aljarafe compta amb dotacions pròpies, però encara escasses, hospitals, una universitat privada, estudis de televisió, hotels, port esportiu, centres comercials, entre ells un dels majors centres comercials del sud d'Espanya. Per tot això, les comunicacions cap a Sevilla fan que cada dia els col·lapses diaris de trànsit se succeeixin amb major freqüència i durada.

## Enllaços externs

* Mancomunitat de Municipis d'Aljarafe
* Comarques de Sevilla Arxivat 2007-03-13 a Wayback Machine.
* Plataforma Ciutadana Aljarafe Habitable
* Associació en Defensa del Territori de l'Aljarafe
* Aljarafe Hoy - Notícies de la comarca Arxivat 2017-05-21 a Wayback Machine.
# Liu Yan

Liu Yan és el nom dels següents personatges:
* Liu Yan (Príncep de Chengyang) (劉延), príncep de la Dinastia Han Occidental, net de Liu Zhang (príncep Han)
* Liu Yan (general militar) (劉縯), nom estilitzat Bosheng, general que va encapçalar una revolta contra la Dinastia Xin
* Liu Yan (Príncep de Fuling) (劉延), príncep de la Dinastia Han Oriental, fill de l'Emperador Guangwu
* Liu Yan (senyor de la guerra) (劉焉), noble i senyor de la guerra de la Dinastia Han Oriental
* Liu Yan (general de Cao Cao) (劉延), general sota el senyor de la guerra Cao Cao de la Dinastia Han Oriental
* Liu Yan (canceller) (劉晏), va servir breument com a canceller durant la Dinastia Tang, conegut per les seves reformes en el monopoli de la sal i els sistemes de transport d'aliments.
* Liu Yan (emperador) (劉龑), emperador fundador del Han del Sud durant el període de les Cinc Dinasties i els Deu Regnes
* Liu Yan (patinadora artística) (劉艷), patinadora artística xinesa
* Liu Yan (ballarí), un ballarí clàssic xinès
* Liu Yan (escaquista), jugador d'escacs xinès
# Kubba

«Kubba» té aquests significats:
* Nom alternatiu de Quba (Azerbaidjan)
* Una kubba designa al món islàmic una tomba amb una cúpula
# Mauricio Bacarisse

Mauricio Bacarisse (Madrid, 1895 — 1931) va ser un poeta, novel·lista i crític literari espanyol. Va estar molt influït pel Modernisme, especialment per l'escriptor Juan Ramón Jiménez. Era cosí del compositor Salvador Bacarisse.

## Obres

* Mitos (1929)
* Los terribles amores de Agliverto y Celedonia (1931).

## Referències

* ↑ «Mauricio Bacarisse». Gran Enciclopèdia Catalana. Barcelona: Grup Enciclopèdia Catalana.
# Grau de les Escaletes

El Grau de les Escaletes és un pas de corriol de muntanya situat a 477,6 m d'altitud entre els termes municipals de Bigues i Riells, al Vallès Oriental, i de Sant Quirze Safaja, al Moianès.
Està situat a la mateixa cinglera dels Cingles de Bertí, al nord-est del Turó de les Onze Hores, prop i a migdia del Salt de Llòbrega i del Barbot Negre. És al nord de la Plaça dels Cèntims, ja en terme de Sant Quirze Safaja.

## Enllaços externs

* Institut Cartogràfic de Catalunya
# Theile

* No s'ha de confondre amb Thiele.
Theile és el nom dels següents personatges:
* Adam Gottlieb Theile (1787-1822), organista i compositor alemany
* Johann Theile (1646-1724), compositor i mestre de capella alemany
# Format CDX

CDX és un tipus de fitxer binari creat per l'aplicació química ChemDraw de l'empresa CambridgeSoft. CDXML és l'XML i la versió preferida d'aquest format.

## Enllaços externs

* Format d'arxiu CDX Arxivat 2007-11-04 a Wayback Machine., Documentació de l'especificació del fitxer